Bleiksøya

Bleiksøya er ei ubebodd øy vest for Bleik på Andøya i Nordland. Høyeste punkt på Bleiksøya er 160 moh. Hoveddelen av øya er bratt fjell, men den sørvestlige delen av øya er flatere. I likhet med Torghatten har Bleiksøya et hull tvers gjennom øya.

Bleiksøya er Nordlands nordligste fuglefjell. På øya er det gode bestander av blant annet lunde, krykkje, alke, lomvi, havhest, havsvale, toppskarv og havørn. Øya er vernet som naturreservat. I juni og første halvdel av juli er det forbudt å gå i land på øya. Bleiksøya er et gammelt egg- og dunvær.

Bleiksøya er et vernet naturreservat og godt synlig fuglefjell som stiger 160 meter rett opp fra havet, én kilometer fra fastlandet.Store norske leksikon: Bleik Øya er en del av Bleiksøya naturreservat og har et rikt fugleliv med arter som lunde (Fratercula arctica), lomvi, krykkje, skarv og havhest.Nordnorge.com – Bleiksøya is a cone in the ocean full of birdlife Øya er fri for landrovdyr og har gode forhold for hekkende fugl.

Bruken av øya er regulert for å beskytte fuglebestandene. Arter som lomvi og alke er fredet. Sankingen foregår i samråd med forvaltningen og innenfor fastsatte kvoter for å sikre bærekraft.Faktaark for Bleiksøya fuglefredningsområde, Miljødirektoratet/NaturbaseForskrift om fredning av Bleiksøya fuglefredningsområde, Lovdata

Eggsankingen har i senere tid fått et element av turisme. Hver vår samles både lokalbefolkning og besøkende ved kaia for å følge ekspedisjonen til Bleiksøya. Øya er del av reiselivstilbudet i regionen.Nordnorge.com – Bleiksøya is a cone in the ocean full of birdlife

 Eggsanking 
Eggsanking på Bleik er en tradisjonell vårpraksis der jordeiere fra tettstedet Bleik på Andøya i Nordland samler sjøfuglegg fra fuglefjellet Bleiksøya. Praksisen har røtter tilbake til middelalderen og er nært knyttet til lokal eiendomsstruktur, kultur og fellesskap.Helge A. Vold: «På våres måte og etter våres regla – En undersøkelse av eiendomsforhold og eggsanking på Bleik, Andøya». I: Norveg: tidsskrift for etnologi og folkloristikk, årgang 24, 1981, s. 41–95. Oslo: Universitetsforlaget. Tilgjengelig i Nasjonalbiblioteket Bleiksøya har vært brukt som eggvær i flere hundre år. Øya eies i dag av lokale jordeiere i fellesskap, og retten til å sanke egg har vært regulert av både sedvane og skriftlige avtaler. I eldre tider var eggsanking en viktig del av kostholdet og en nødvendig del av matauken. Etter reformasjonen ble gården Bleik lagt under staten, men på 1800-tallet fikk oppsitterne kjøpe jorda og tilhørende rettigheter, inkludert Bleiksøya.Helge A. Vold: «På våres måte og etter våres regla – En undersøkelse av eiendomsforhold og eggsanking på Bleik, Andøya». I: Norveg: tidsskrift for etnologi og folkloristikk, årgang 24, 1981, s. 41–95. Oslo: Universitetsforlaget. Tilgjengelig i Nasjonalbiblioteket

 Referanser 

Eksterne lenker
 Bleiksøya naturreservat
 Reportasje hos NRK Nordland
 Vold, Helge A.: «På våres måte og etter våres regla» – Norveg 1981 (hos Nasjonalbiblioteket)


Kategori:Øyer i Vesterålen
Kategori:Fuglefjell
Kategori:Øyer i Andøy